即事
作者：鄭剛中
朝代：宋

paragraphs: 新凉到郊墟，秋水滿陵澤。
主人坐輕舸，恰受二三客。
入網旋烹鮮，逢蔬方小摘。
甘同芡實肥，酸分石榴拆。
所欣情款親，豈問坐席窄。
岸草度幽香，退後金三尺。
風搖水光綠，照作杯中色。
沃此慷慨腸，看朱漸成碧。
我今非次公，醉甚狂不得。
眩眼既生花，蒼顛先墮幘。
假寐便尋夢，那知紅袖拍。
殘燭照歸時，分破三月白。